open-index/open-wikipedia-markdown huggingface dataset:
Pintasan Ayer Itam–Lebuhraya Tun Dr Lim Chong Eu

**Pintasan Ayer Itam–Lebuhraya Tun Dr Lim Chong Eu** merupakan sebatang jalan berkembar yang sedang dalam pembinaan di bandar raya George Town, dalam negeri Pulau Pinang, Malaysia. Jalan sepanjang  ini akan menghubungkan kawasan pedalaman Farlim ke Lebuhraya Tun Dr Lim Chong Eu di pesisiran pantai. Jalan ini dijangka siap menjelang 2026, dan merupakan sebahagian daripada Pelan Induk Pengangkutan Pulau Pinang, yang bertujuan mengurangkan kesesakan trafik di negeri ini menerusi pelaksanaan tiga laluan jalan raya baharu.

## Sejarah
Pintasan ini diperkenalkan oleh Kerajaan Negeri Pulau Pinang pada tahun 2014, Pelan Induk Pengangkutan Pulau Pinang (PTMP) membayangkan tiga lebuh raya baharu bagi mengalihkan aliran trafik daripada jalan sedia ada di seluruh George Town, selain pembinaan Terowong Dasar Laut Pulau Pinang yang menghubungkan bandar ini dengan Seberang Perai.

Tiga laluan yang dicadangkan ialah:

* Pakej 1: Jalan Berkembar Pantai Utara
* Pakej 2: Pintasan Ayer Itam–Lebuhraya Tun Dr Lim Chong Eu
* Pakej 3: Jalan Lingkaran Dalam George Town

Consortium Zenith Construction (CZC) telah dilantik sebagai pemaju bagi ketiga-tiga laluan tersebut pada 2013 menerusi proses tender terbuka. Ditubuhkan pada 2012, CZC terdiri daripada Beijing Urban Construction Group (BUCG) yang pernah membina venue Olimpik Beijing 2008 dan syarikat tempatan Zenith Construction.

Sebagai pertukaran bagi pembinaan tiga laluan dan terowong tersebut, CZC diberi hak pembangunan eksklusif bagi kawasan seluas  di Gurney Bay, tanpa keperluan mengenakan tol untuk membiayai pembinaan.

Ketika itu, pintasan ini dijangka dapat mengurangkan masa perjalanan antara Farlim dan Lebuhraya Tun Dr Lim Chong Eu sehingga 50%, dengan had laju .

Daripada tiga laluan yang dirancang, pintasan ini diberi keutamaan paling tinggi kerana kesesakan trafik yang serius di kawasan Farlim dan sekitarnya. Laluan ini melalui kawasan berbukit antara Farlim dan Green Lane, di mana tiga terowong berkembar sepanjang hampir  akan dibina bagi meminimumkan kesan alam sekitar. Bahagian bertingkat berpanjangan kira-kira , manakala bahagian aras tanah berjumlah . Kos keseluruhan projek dianggarkan sebanyak RM851 juta.

Ketiga-tiga laluan ini telah menerima kelulusan daripada pengawal selia alam sekitar Kerajaan Persekutuan Malaysia pada tahun 2017. Pada 2019, kerajaan negeri menandatangani perjanjian bersama CZC bagi melaksanakan Pakej 2, diikuti dengan majlis pecah tanah pada November tahun tersebut.

Walau bagaimanapun, kerja pembinaan hanya bermula pada tahun 2021 dan dijangka siap menjelang 2026. Setakat Februari 2025, kemajuan pembinaan telah mencapai 73%.

## Rujukan
Sunshine Central

**Sunshine Central** ialah sebuah kompleks guna campuran di George Town dalam negeri Pulau Pinang di Malaysia. Terletak di kawasan Paya Terubong, kompleks setinggi 39 tingkat dan seluas  ini mengandungi menara kediaman, blok pejabat, hotel dan pusat beli-belah sembilan tingkat sebagai podium. Sunshine Central dimiliki oleh syarikat tempatan Suiwah Corporation dan dibuka kepada umum pada tahun 2024.

## Sejarah
Sunshine Central dirancang di atas tanah komersial seluas  dalam kawasan Farlim, dengan Sunshine Departmental Store, anak syarikat Suiwah Corporation, dicadangkan sebagai penyewa utama pusat beli-belah tersebut. Suiwah Corporation ditubuhkan pada tahun 1961 sebagai rangkaian peruncitan tempatan di Pulau Pinang termasuk cawangan seperti Sunshine Square di Bayan Baru. Menjelang 2014, nilai pembangunan kasar Sunshine Central dianggarkan berjumlah RM300 juta.

Kerja pembinaan bermula pada 2016 dengan China Machinery Engineering Corporation diberikan kontrak kerja tanah dan cerucuk bernilai RM40 juta. Projek ini disiapkan pada tahun 2024 dan turut dijadualkan menjadi lokasi pameran perdagangan sempena ulang tahun ke-50 hubungan diplomatik Malaysia dan China. Sunshine Central dirasmikan pada Oktober 2024 oleh Ahli Dewan Undangan Negeri Paya Terubong merangkap Exco Negeri, Wong Hon Wai.

## Komponen

### Sunshine Mall
Sunshine Mall ialah pusat beli-belah sembilan tingkat yang membentuk podium kompleks ini. Ia mempunyai 412 lot runcit dengan keluasan boleh disewa bersih sebanyak , dengan Sunshine Departmental Store sebagai penyewa utama. Pada waktu pembukaannya, Sunshine Mall mempunyai keluasan sedikit lebih kecil berbanding Gurney Plaza dan Queensbay Mall, dua pusat beli-belah terbesar di George Town. Golden Screen Cinemas mengendalikan panggung wayang 11 skrin dalam pusat beli-belah ini.

### Sunshine Tower

Sunshine Tower ialah blok pejabat 18 tingkat yang dilengkapi dengan pusat data berkemampuan 5G dan pad pendaratan helikopter. Bangunan ini direka dengan pematuhan kepada status MSC, serupa dengan SUNTECH Tower di Bayan Baru. Ia menyediakan  kawasan boleh disewa yang menempatkan 128 unit pejabat. Citigroup menyewa lapan tingkat bangunan ini.

### Sunshine Residence
Sunshine Residence ialah sebuah kondominium setinggi 30 tingkat yang mengandungi 270 unit kediaman, dengan keluasan antara  hingga  seunit.

### Harris Sunshine Penang
Dahulunya dikenali sebagai Sunshine World, hotel 18 tingkat ini telah diambil alih oleh The Ascott Limited, sebuah syarikat hospitaliti dari Singapura, pada tahun 2022. Hotel ini mempunyai 289 bilik pelbagai saiz dan  ruang konvensyen yang mampu memuatkan sekitar 1,200 orang.

## Lokasi
Sunshine Central terletak di Jalan Pisang Embun dalam kawasan Farlim di Paya Terubong. Sebuah jejambat menghubungkan kompleks ini ke Jalan Thean Teik.

## Nota
Gurney Plaza mempunyai keluasan boleh disewa sebanyak .

Queensbay Mall mempunyai keluasan boleh disewa sebanyak  .

## Rujukan
Jalan Ayer Itam

**Jalan Ayer Itam** merupakan sebatang jalan utama di dalam bandar raya George Town di negeri Pulau Pinang, Malaysia. Ia merupakan antara laluan utama yang menghubungkan pusat bandar George Town ke kawasan pinggir bandar Ayer Itam.

## Sejarah

Sebuah jalan yang menghubungkan pusat bandar George Town dengan Ayer Itam di sebelah barat telah wujud sejak tahun 1790. Jalan ini digunakan untuk mengangkut hasil pertanian tempatan seperti buah pala dan lada hitam dari ladang ke pelabuhan penempatan George Town.

Menjelang tahun 1900, sebuah laluan trem telah mula beroperasi di sepanjang jalan ini. Pada tahun 1930-an, jalan ini telah diperluas dan pencahayaan jalan dipasang menjelang tahun 1938.

Jalan Ayer Itam sering mengalami kesesakan lalu lintas yang teruk, terutamanya semasa waktu puncak, disebabkan peningkatan pemilikan kenderaan. Sebagai langkah respons, Kerajaan Negeri Pulau Pinang telah merancang beberapa penambahbaikan infrastruktur bagi mengurangkan kesesakan lalu lintas di koridor ini. Antaranya termasuk pembinaan lebuh raya dan laluan monorel di bawah Pelan Induk Pengangkutan Pulau Pinang.

## Mercu tanda

* Rumah Suffolk
* Sekolah Menengah Kebangsaan Methodist, Pulau Pinang
* Kolej Universiti Han Chiang
* Masjid Negeri Pulau Pinang
* Sekolah Menengah Jenis Kebangsaan Chung Ling
* Tugu Peringatan Perang Air Itam

## Rujukan
Jalan Berkembar Bukit Kukus

**Jalan Berkembar Bukit Kukus** merupakan sebuah jalan berkembar di bandar raya George Town, dalam negeri Pulau Pinang, Malaysia. Jalan sepanjang  ini dibiayai oleh pihak berkuasa tempatan dan merentasi lembah-lembah di tengah Pulau Pinang, menghubungkan Paya Terubong dengan Balik Pulau.

Sebahagian jalan sepanjang  telah dibuka pada tahun 2022 dan keseluruhan projek dijangka siap menjelang tahun 2028. Ia dikenali sebagai jejambat tertinggi di Malaysia, dengan ketinggian mencecah  dari tiang cerucuk atau  dari aras tanah.

## Sejarah

Jalan Berkembar Bukit Kukus dicadangkan sebagai laluan alternatif kepada Jalan Paya Terubong yang sempit dan melalui kawasan berbukit di tengah Pulau Pinang. Pembinaan jalan ini bermula pada tahun 2016 dengan Majlis Bandaraya Pulau Pinang (MBPP) membina bahagian sepanjang . Baki jajaran projek diserahkan kepada dua kontraktor swasta iaitu Geo Valley Sdn Bhd dan PLB Land Sdn Bhd.

Oleh kerana tiada bantuan kewangan daripada Kerajaan Persekutuan Malaysia, projek bernilai RM545.6 juta ini dibiayai sepenuhnya oleh kerajaan negeri. Daripada jumlah ini, bahagian yang dibina oleh MBPP menelan kos sebanyak RM378.2 juta. Menurut bekas Datuk Bandar Yew Tung Seang, projek ini merupakan yang terbesar pernah dilaksanakan oleh kerajaan tempatan ketika itu.

Pada tahun 2018, kerja pembinaan telah dihentikan seketika susulan kejadian tanah runtuh yang meragut sembilan nyawa pekerja. Syarikat Geo Valley Sdn Bhd kemudian dibawa ke muka pengadilan, menyebabkan projek menjadi perlahan. Penularan pandemik COVID-19 juga memburukkan lagi kelewatan.

Akhirnya, seksyen sepanjang  yang dibina MBPP dibuka pada tahun 2022, manakala bahagian lain dijangka siap menjelang 2028. Pada waktu pembukaannya, jalan ini memegang rekod jejambat tertinggi di Malaysia, dengan ketinggian sehingga  dari aras tanah, mengatasi Laluan Pintasan Rawang di Selangor. Jalan ini dijangka mengurangkan kesesakan di kawasan sekitar sebanyak 30%.

## Persimpangan

## Rujukan
Tunggal (filem)

***Tunggal*** merupakan sebuah filem aksi Melayu hitam putih yang diterbitkan di Malaysia pada tahun 1969 yang diarahkan oleh S. Kadarisman.

## Sinopsis

## Barisan pelakon

### Pelakon utama
* Ahmad Mahmud sebagai Datuk Panglima Andak
* Noor Azizah sebagai Dang Merdu, isteri Datuk Panglima Andak
* S. Kadarisman sebagai Tunggal
* Mahyon Ismail sebagai Munah
### Memperkenalkan
* Nor Sabariah sebagai Fatimah
* Marsita Aziz sebagai Permaisuri Nurani

### Pelakon pembantu
* Hussein Abu Hassan
* Osman Abdullah
* Idris Hashim sebagai Panglima Hitam, bapa Tunggal, Munah, Fatimah dan Nurani
* Ismail Mahmud sebagai Sultan Muda
* Allen Hoon
* Noorizan sebagai Suri, ibu Tunggal, Munah, Fatimah dan Nurani
* Hashim Hamzah
* Hussein Jantan
* Salleh Rahmat
* M. Shahdan

## Runut
* *Zapin Panglima* - nyanyian Norli Ismail

## Trivia

## Rujukan
Wallagonia

***Wallagonia*** ialah sebuah genus tapah yang baru dibuat, mengandungi 3 spesies berbeza, yang kesemuanya berasal dari Asia Tenggara.

## Spesies
**[[Wallagonia leerii]]* – tapah tembaga
**[[Wallagonia maculatus]]* – tapah tawi
**[[Wallagonia micropogon]]*

## Rujukan
Farlim

**Farlim**, secara rasmi dikenali sebagai **Bandar Baru Air Itam**, ialah sebuah kawasan kejiranan kediaman di dalam bandar raya George Town, yang terletak di negeri Pulau Pinang di Malaysia. Terletak kira-kira  ke barat daya pusat bandar, kawasan ini mula dibangunkan pada tahun 1980-an. Dalam beberapa dekad kebelakangan ini, Farlim menyaksikan pembangunan pesat melibatkan pelbagai projek kediaman dan komersial.

## Sejarah
Kawasan yang kini dikenali sebagai Farlim dahulunya merupakan estet Thean Teik, dinamakan sempena Khoo Thean Teik, seorang pedagang Cina Pulau Pinang. Kawasan ini dimiliki oleh Khoo Kongsi, sebuah persatuan klan Cina yang diketuai oleh Khoo.

Pada tahun 1978, Khoo Kongsi mencapai persetujuan dengan Kumpulan Farlim untuk memajukan estet Thean Teik menjadi sebuah kawasan perbandaran kediaman. Projek ini merupakan pembangunan hartanah terbesar oleh sektor swasta di Pulau Pinang, dengan kawasan seluas  diperuntukkan untuk pembangunan. Walau bagaimanapun, pembinaan yang bermula pada tahun 1982 menerima tentangan hebat oleh penduduk setempat, mengakibatkan insiden rusuhan yang menyebabkan seorang terbunuh dan empat lagi cedera.

## Pengangkutan
Jalan Thean Teik dan Lebuhraya Thean Teik merupakan laluan utama yang merentasi kawasan Farlim. Jalan ini menghubungkan Jalan Air Itam dan kawasan Paya Terubong ke barat daya, manakala lebuh raya tersebut menjadi laluan utama antara Paya Terubong dan Batu Lancang di timur.

Projek Pintasan Ayer Itam–Lebuhraya Tun Dr Lim Chong Eu, sepanjang , yang merupakan sebahagian daripada Pelan Induk Pengangkutan Pulau Pinang, dijangka siap pada tahun 2025. Pintasan ini dijangka mengurangkan masa perjalanan ke Lebuhraya Tun Dr Lim Chong Eu sebanyak 50%.

Perkhidmatan bas Rapid Penang laluan 13, 202, 203 dan 306 turut beroperasi di Farlim, menghubungkan kawasan ini dengan pusat bandar, Lapangan Terbang Antarabangsa Pulau Pinang, Queensbay Mall, serta kawasan Paya Terubong dan Gelugor.

## Pendidikan
Terdapat dua buah sekolah rendah dan sebuah sekolah menengah di dalam kawasan Farlim.

**Sekolah rendah**

* SK Seri Indah
* SJK (C) Chiao Nan
* SJK (C) Sin Kang

**Sekolah menengah**

* SMK Air Itam

## Membeli-belah

All Seasons Place, satu-satunya pusat beli-belah terbuka di Pulau Pinang, telah siap dibina pada tahun 2012 dan berfungsi sebagai pusat beli-belah utama di Farlim. Ia menempatkan HeroMarket, menggantikan Giant yang sebelumnya, serta pelbagai restoran dan kedai berkaitan kesihatan sepanjang Lebuhraya Thean Teik.

Pada tahun 2024, Syarikat Suiwah, sebuah syarikat runcit tempatan, melancarkan Sunshine Central, sebuah pembangunan pelbagai guna seluas , termasuk pusat beli-belah sembilan tingkat. Keperluan runcit komuniti tempatan juga dipenuhi oleh pasaraya Bandar Baru yang terletak di tengah-tengah perbandaran.

## Rujukan
Siluridae

**Siluridae**, dikenali umum sebagai **tapah**, ialah sebuah keluarga ikan bermisai yang dicadangkan dalam order Siluriformes. Sekitar 105  spesies hidup ditempatkan dalam 2 atau 14 genus yang ada.

## Rujukan
Shidi Data

**Rashidi bin Rashid** atau lebih dikenali sebagai **Shidi Data** (lahir 5 November 1972 di George Town, Pulau Pinang) merupakan vokalis kumpulan Data dan penyanyi balada terkenal Malaysia.

## Kehidupan Awal dan Pendidikan
Dilahirkan dan dibesarkan di George Town, Pulau Pinang. Mendapat pendidikan dalam bidang elektronik dan memperolehi Diploma Elektronik serta Elektronik Industri di Universiti Sains Malaysia, Pulau Pinang, sebelum menceburi bidang kerjaya sebagai penyanyi.

## Kerjaya
Shidi mula aktif sebagai vokalis kumpulan Data sejak awal 1990-an. Antara lagu hit beliau termasuk:
* *Permaisuri*
* *Tunduk Mengalah*
* *Sayangku*

dan banyak lagi. Beliau juga pernah membuat persembahan di Hard Rock Cafe Penang.

pada tahun 2016, Shidi kembali menerusi penyertaan dalam **[[Gegar Vaganza (musim 3)]]**, menampilkan semula bakatnya kepada khalayak umum, namun tersingkir pada minggu ke 5.

## Kehidupan Peribadi
Shidi adalah seorang yang berkeluarga dan masih aktif menyanyi di majlis korporat, persembahan langsung, dan acara amal.

## Diskografi
### Album bersama data termasuk single dan kompilasi

* *Sayu* (1991-1992)
* *Tunduk Mengalah* (1993-1994)
* *Kasihku Tetap Abadi* (1997-1998)
* *Best Of Data* (1999-2000)
* *Lagi Best Data 5* (2000-2001) 
* *Rahsia kesabaranku* (2002-2003)
* *Memori Hits Data* (2004)
* *Satu Persoalan* (2008)
* *Nangis Beb* (2010)
* *Syasyalyana* (2012)
* *Sayangku* (2016)
* *Bila Sudah Sayang* (2019)

### Solo
* *Dosa* (2021)  bersama dengan Rody Kristal
* *Rayuan Rindu* (2025)

## Rujukan

## Pautan Luar
* TikTok rasmi Shidi Data
* TikTok rasmi Zaira Ezara
* Instagram rasmi Shidi Data
* Instagram rasmi Zaira Ezara
Bandar lenyap

**Bandar lenyap** ialah sebuah bandar yang jatuh ke dalam kemerosotan akhir dan berusang tanpa penghuni secara meluas atau langsung, dengan akibatnya kepentingan tapak tersebut sudah dilupai oleh dunia luar. Lokasi banyak bandar yang hilang telah dilupakan, tetapi beberapa telah ditemui semula dan dikaji secara meluas oleh golongan saintis. Bandar yang lokasinya tidak pernah dipersoalkan atau bandar terbengkalai baru-baru ini mungkin dirujuk sebagai puing atau pekan hantu. Petempatan yang lebih kecil boleh dirujuk sebagai kampung terbiar. Pencarian bandar-bandar yang hilang sedemikian oleh para penjelajah dan pengembara Eropah di Afrika, Amerika, dan Asia Tenggara dari abad ke-15 dan seterusnya membawa kepada perkembangan arkeologi.

Bandar lenyap biasanya terbahagi kepada dua kategori umum: bandar di mana semua pengetahuan tentang kewujudan bandar itu dilupakan sebelum ia ditemui semula, dan bandar yang dikenangkan dalam mitos, legenda atau rekod sejarah tetapi lokasinya hilang atau sekurang-kurangnya tidak lagi dikenali secara meluas.

## Rujukan
Festival Filem Malaysia ke-34

**Festival Filem Malaysia ke-34** kembali lagi dan dianjurkan oleh Perbadanan Kemajuan Filem Nasional Malaysia (FINAS) dengan kerjasama *Kementerian Komunikasi* dan *[[RTM]]* sebagai penyiar rasmi yang mana filem-filem yang dicalonkan adalah ditayangkan pada **1 Julai 2024 sehingga 30 Jun 2025**. Kategori baharu diperkenalkan iaitu Anugerah Aksi & Lagak Ngeri Terbaik untuk mengiktiraf kesungguhan pasukan produksi serta pelakon menjayakan adegan mencabar. FFM34 berlangsung pada 1 November 2025 di Auditorium Seri Angkasa, Kuala Lumpur.

## Calon dan pemenang
Para pemenang ditandakan dengan **teks tebal**.

### Anugerah utama

### Anugerah khas

### Filem dengan pencalonan terbanyak

## Penyampai dan penghibur
 
### Penyampai

### Penghibur

## Lihat juga
* Festival Filem Malaysia
* Perbadanan Kemajuan Filem Nasional Malaysia

## Rujukan

## Pautan luar
* Laman web rasmi FINAS
Pengiran Anak Abdul 'Ali Yil-Kabier

**Pengiran Anak Abdul 'Ali Yil-Kabier** (lahir 1976) ialah seorang kerabat diraja Brunei, merupakan anak kepada Pengiran Anak Puteri Masna Bolkiah, puteri Sultan Omar Ali Saifuddien III. Beliau merupakan suami kepada Pengiran Anak Hamidah Jamalul Bulqiah, puteri Putera Jefri Bolkiah. Beliau ialah pengasas bersama Kumpulan BMB, sebuah syarikat penasihat dan pengurusan aset.

## Kerjaya usahawan
Kumpulan BMB ialah firma pelaburan yang ditubuhkan oleh Pengiran Anak Ali dan para usahawan Rayo Withanage. Perniagaan ini ialah pejabat berbilang keluarga untuk mentadbir keluarga dan pelabur yang sangat kaya dalam sektor komersial. Pelanggannya termasuk parti pemerintah, dana kekayaan negara dan individu bernilai bersih sangat tinggi. Selain Withanage, pengarah syarikat termasuk Patrick Theros, Sir John Bond, Juma bin Dalmook Al Maktoum, Pengiran Anak Ali dan Pengiran Muda Bahar. Beliau kekal sebagai pengerusi Lembaga Pihak Berkepentingan setakat 9 Oktober 2015.

## Minat peribadi

Pengiran Anak Ali menyertai beberapa perhimpunan awam dan upacara pembukaan, seperti Lumba Basikal Brunei Grandprix 2018, Borneo Kustom Show (BKS) 2017 di BRIDEX dan perlumbaan basikal Klasik Brunei 2019.

Pengiran Anak Ali ialah pemain polo yang kerap bermain dalam perlawanan pameran, seperti menjadi ahli Pasukan Kuning dalam Pertandingan Akhir Polo Amal Piala Emas Richard Mille 2016, Pasukan Kelabu untuk Pertandingan Akhir Polo Amal Piala Richard Mille Emas 2017, Pasukan Pacman untuk Kejohanan Polo Amal 2023 dan Hari Polo2 Diraja Brunei dan Riding Club di Kampong Jerudong.

## Perkahwinan dan anakanda
Pada 17 April 2005, Pengiran Anak Ali berkahwin dengan Pengiran Anak Hamidah Jamalul Bulqiah di Brunei. Pengiran Anak Hamidah ialah sepupunya yang pertama dan puteri Putera Jefri Bolkiah dan Pengiran Norhayati. Majlis akad nikah pertama berlangsung di kediaman pengantin lelaki di Kampong Telanai, dengan dihadiri beberapa kerabat diraja termasuk bapa saudara baginda, Sultan Hassanal Bolkiah dan keluarga baginda. Selepas itu, Permaisuri Saleha memberi kebenaran untuk menghadiri majlis bersanding pengantin perempuan di rumah Kampong Jerudong Hamidah. Pasangan itu kemudiannya dikurniakan perkahwinan kedua oleh Putera Jefri Bolkiah di bilik tarian hotel sultan, Hotel Grosvenor House di London, yang terletak betul-betul bersebelahan dengan Dorchester. Mereka bersama-sama mempunyai 3 orang anakanda:

* Pengiran Anak Abdul Muta'ali Haziq Hamidullah
* Pengiran Anak Adriana Haziqah Jaida Bulqiah
* Pengiran Anak Alisha Husnara Jaida Bulqiah

## Kurniaan
Pengiran Anak Ali telah memperolehi kurniaan tersebut;
*  Pingat Jubli Perak Sultan Brunei (5 Oktober 1992)
*  Pingat Jubli Emas Sultan Brunei (5 Oktober 2017)
*  Pingat Jubli Perak Hari Kebangsaan (23 Februari 2009)

## Rujukan
Laluan Persekutuan Malaysia 221

**Laluan Persekutuan 221**, yang terdiri daripada **Jalan Thean Teik** dan **Lebuhraya Thean Teik** (dahulunya Laluan Negeri Pulau Pinang P212), merupakan sebuah jalan persekutuan di Pulau Pinang, Malaysia.

## Ciri-ciri
Sebahagian besar Laluan Persekutuan 221 dibina di bawah piawaian jalan JKR R5, yang membenarkan had laju maksimum sehingga 90&nbsp;km/j.

## Senarai persimpangan

## Rujukan
Lebuhraya Kampung Jawa

**Lebuhraya Kampung Jawa**, atau **Kampong Java Avenue**, **Laluan Persekutuan 3114** (dahulunya laluan negeri Pulau Pinang P17), ialah sebuah jalan persekutuan industri di Pulau Pinang, Malaysia.

Sebahagian besar laluan ini dibina di bawah piawaian jalan JKR R5, dengan had laju maksimum sebanyak 90&nbsp;km/j.

## Senarai persimpangan

## Rujukan
Laluan Persekutuan Malaysia 281

**Jalan Tun Dr Awang** merupakan sebuah lebuh raya utama di Pulau Pinang, Malaysia. Ia dinamakan sempena Tun Dr Awang Hassan, mantan Yang di-Pertua Negeri (Gabenor) Pulau Pinang.

## Latar belakang laluan
Titik Kilometer Sifar (KM 0) bagi jalan ini terletak di Bulatan Bayan Lepas di Bayan Lepas.

Sebahagian besar laluan ini dibina di bawah piawaian JKR R5, dengan had laju maksimum sehingga 90&nbsp;km/j.

## Senarai persimpangan

## Rujukan
Tau Sar Piah

**Tau Sar Piah** (), juga dikenali sebagai **biskut tau sar** atau **biskut Tambun**, ialah sejenis biskut tradisional yang berasal dari kawasan Fujian, Chaozhou dan Taiwan di China. Ia merupakan sejenis biskut perkahwinan Cina, dan sering kelihatan semasa majlis pertunangan atau adat cincin belanja.

Biskut ini diperkenalkan ke Malaysia dan Singapura oleh pendatang dari komuniti Min dan Teochew. Bahan utama termasuk tepung, kacang hijau, mentega, bawang merah dan gula. Di Malaysia, ia juga dikenali sebagai **biskut Tambun**, walaupun nama asal **tau sar piah** masih digunakan.

Di bandar-bandar yang mempunyai komuniti Hokkien dan Teochew, biskut ini mudah didapati di kedai-kedai kuih tradisional. Namun, biskut Tambun dari Pulau Pinang, khususnya kawasan Bukit Tambun, adalah paling terkenal. Banyak kedai terkenal yang menjual biskut ini menggunakan nama yang mengandungi perkataan "香" (harum), menyebabkan penduduk tempatan berseloroh bahawa mana-mana kedai dengan huruf "香" pasti menjual biskut Tambun.

Bagi mempelbagaikan pasaran, selain inti kacang hijau, kini terdapat variasi seperti pandan, kaya, sambal, teratai dan kopi.

## Malaysia
Nama asal "tau sar piah" merujuk kepada saiz asal biskut ini yang lebih besar. Nama "biskut Tambun" berasal dari satu kisah sebelum Perang Dunia Kedua, di mana sebuah kedai roti terkenal bernama Quan Yuan di Nibong Tebal, Seberang Perai menghasilkan biskut kacang hijau. Seorang pekerja dari Bukit Tambun belajar membuat biskut tersebut dan pulang ke kampung untuk membuka perniagaan sendiri.

Bagi membezakan produknya, beliau mengecilkan saiz biskut dan menamakannya mengikut nama kampungnya – "biskut Tambun". Versi kecil ini mudah dimakan dan popular sebagai buah tangan. Kini, nama "biskut Tambun" merujuk kepada versi mini tau sar piah dari Pulau Pinang.

Walaupun negeri lain seperti Johor dan Perak turut menghasilkan biskut serupa, hanya versi dari Pulau Pinang menggunakan nama "biskut Tambun". Versi dari tempat lain masih dikenali sebagai "biskut kacang hijau".

## Dalam kepercayaan
Dalam kalangan masyarakat Cina Malaysia dan Singapura, biskut Tambun digunakan sebagai persembahan kepada Tua Pek Kong. Menurut kepercayaan, Tua Pek Kong sangat gemar biskut ini. Orang yang menyembahnya berharap agar sambil menikmati biskut, dewa tersebut akan "melepaskan" syiling emas (元寶) yang dipegangnya kepada penyembah.

## Rujukan
Agrilus minusculus

***Agrilus minusculus*** adalah spesies kumbang permata yang tergolong keluarga Buprestidae. Spesies ini juga merupakan bahagian dari genus Agrilus, order Coleoptera, kelas Insecta, filum Arthropoda, dan alam Animalia.

Larva kumbang ini biasanya mengorek ke dalam kayu dan dapat menyebabkan kerosakan pada batang kayu hidup atau kayu yang telah ditebang.

## Rujukan

*The World of Jewel Beetles*. Bellamy C. L., 25 Aug 2014.
Tunku Hamidah Sultan Badlishah

**Tunku Hamidah binti Sultan Badlishah** (22 September 1926 - 4 November 2015) merupakan anakanda kepada Sultan Kedah ke-27, Sultan Badlishah ibni Sultan Abdul Hamid Halim Shah.
Barisan Pertama Baltik

**Barisan Pertama Baltik** () merupakan sebuah formasi utama dalam Tentera Merah semasa Perang Dunia Kedua. Ia mula-mula diketuai oleh Jeneral Ketumbukan Andrey Yeryomenko, sebelum digantikan oleh Jeneral Ketumbukan Bagramyan. Barisan ini ditubuhkan dengan menukar nama Barisan Kalinin pada 12 Oktober 1943, dan terlibat dalam beberapa operasi ketenteraan penting, terutamanya Operasi Bagration pada musim panas 1944. Barisan Baltik Pertama turut membantu menamatkan kepungan Leningrad pada 27 Januari 1944 serta mengambil bahagian dalam Operasi Samland sebagai Kumpulan Samland, yang berjaya menawan Königsberg pada April 1945.

## Komposisi
Pada 23 Jun 1944, Barisan Baltik Pertama terdiri daripada unit-unit dan panglima berikut:
Barisan Baltik, diketuai oleh Jeneral Ketumbukan Hovhannes Bagramyan

Tentera Darat Gempur Ke-4, diketuai oleh Leftenan Jeneral Pyotr Malyshev
*Kor Ke-83 Raifal
Tentera Darat Pengawal Ke-6, diketuai oleh Leftenan Jeneral Ivan Chistyakov
*Kor Ke-2 Pengawal Raifal
*Kor Ke-22 Pengawal Raifal
*Kor Ke-23 Pengawal Raifal
*Kor Ke-103 Pengawal Raifal
*Artileri pasukan
Tentera Darat Ke-43, diketuai oleh Leftenan Jeneral Afanasy Beloborodov
*Kor Pertama Raifal
*Kor Ke-60 Raifal
*Kor Ke-92 Raifal
*Kor Pertama Kereta Kebal
Ketumbukan Udara Ketiga, diketuai oleh Leftenan Jeneral N. F. Papivin
*Kor Ke-11 Penerbangan Tempur 

## Kepimpinan

### Para panglima
1. Jeneral Ketumbukan Andrey Yeremenko (Oktober – 19 November 1943)

2. Jeneral Ketumbukan Ivan Bagramyan (19 November 1943 – Februari 1945)

### Komisar Tentera
1. Leftenan Jeneral Dmitry Leonov (Oktober 1943 – November 1944)

2. Leftenan Jeneral Mikhail Vasilyevich Rudakov (November 1944 – Februari 1945)

### Ketua Staf

1. Kolonel Jeneral Vladimir Kurasov (Oktober 1943 – Februari 1945)

## Rujukan

## Bacaan lanjut

Zaloga, Steven J. Bagration 1944 - The Destruction of Army Group Center. New York: Osprey Publishing, 1996, hlm. 24
Barisan Ke-2 Baltik

**Barisan Ke-2 Baltik** () merupakan sebuah formasi utama dalam Tentera Merah semasa Perang Dunia Kedua.

## Sejarah
Barisan Baltik Kedua telah dibentuk pada 20 Oktober 1943 hasil daripada penukaran nama **Barisan Baltik**, yang sebelumnya merupakan pengganti kepada Barisan Bryansk sepuluh hari lebih awal.

Dari 1 hingga 21 November 1943, sayap kiri Barisan ini telah mengambil bahagian dalam Penyerangan Polotsk–Vitebsk.
Pada Januari–Februari 1944, barisan ini menyertai Penyerangan Leningrad–Novgorod. Semasa Penyerangan Staraya Russa–Novorzhev, pasukan barisan mara ke Ostrov, Daerah Ostrovsky, Wilayah Pskov, Pushkinskiye Gory, dan Idritsa. Pada Julai 1944, Penyerangan Rezhitsa–Dvinsk telah dilaksanakan dan Barisan ini mara sejauh 200 km ke arah barat. Pada bulan Ogos, ia menjalankan Penyerangan Madona, di mana ia mara sejauh 60–70 km lagi di sepanjang pantai utara Sungai Daugava dan menawan bandar Madona, sebuah pusat persimpangan penting bagi rangkaian kereta api dan jalan raya.

Pada September–Oktober 1944, semasa Penyerangan Baltik, pasukan barisan mengambil bahagian dalam Operasi Riga, dan menjelang 22 Oktober mereka telah sampai ke Laut Baltik berhampiran sungai Memel, dan bersama dengan pasukan Barisan Pertama Baltik, telah mengepung Kumpulan Tentera Darat Utara Jerman di dalam Kepungan Courland. Selepas itu, sehingga April 1945, mereka meneruskan pengepungan dan bertempur untuk memusnahkan Kumpulan Tentera Darat Courland.

Pada 1 April 1945, barisan ini telah dibubarkan dan pasukannya dipindahkan ke bawah perintah Barisan Leningrad.

## Komposisi
Pada 1 Oktober 1944, Barisan Baltik Kedua terdiri daripada:
*Tentera Darat Gempur Ke-3
** Kor Ke-79 Raifal 
*** Divisyen Ke-150 Raifal
*** Divisyen Ke-171 Raifal
*** Divisyen Ke-207 Raifal
** Kor Ke-100 Raifal
*** Divisyen Ke-21 Pengawal Raifal
*** Divisyen Ke-28 Raifal
*** Divisyen Ke-200 Raifal

*Tentera Darat Pengawal Ke-10 
** Kor Ke-7 Pengawal Raifal
*** Divisyen Ke-7 Raifal
*** Divisyen Ke-8 Raifal
*** Divisyen Ke-119 Pengawal Raifal
** Kor Ke-15 Pengawal Raifal (Divisyen Ke-29 Pengawal Raifal, 30, Divisyen Ke-85 Pengawal Raifal)
** Kor Ke-19 Pengawal Raifal (22, 56, 65DSP)
** Briged Ke-78 Kereta Kebal

Tentera Darat Ke-22 
** Kor Ke-93 Raifal (Divisyen Ke-219, 379, 391)
** Kor Ke-130 Raifal (Divisyen Ke-43 Pengawal Raifal, Divisyen Ke-308 Raifal)
** Divisyen Ke-37 Raifal, 155RF, 118KB

Tentera Darat Ke-42 
** Kor Ke-110 Raifal (Div.Ke-2, Div.Ke-168, Divisyen Ke-268 Raifal)
** Kor Ke-124 Raifal (Div.Ke-48, Div.Ke-123, Divisyen Ke-256 Raifal)
** 118RF, 29BKP

Ketumbukan Udara Ke-15 
** Kor Ke-14 Penerbangan Pejuang (Rejimen Penerbangan Pejuang Ke-4, 148, 293)
** Divisyen Ke-188 Pengebom 
** Divisyen Ke-214 Serangan
** Divisyen Ke-224 Serangan
** Divisyen Pengebom-Pejuang Ke-284
** Divisyen Pengebom-Pejuang Ke-313

Barisan Simpanan 
** Kor Ke-5 Kereta Kebal (Briged Kereta Kebal Ke-24, 41, 70; Briged Ke-5 Raifal Bermotor)

## Para panglima
*Kolonel Jeneral Markian Popov (10.43 hingga 04.1944),
*Jeneral Ketumbukan Andrey Yeryomenko (04.1944 hingga 02.1945),
*Marsyal Leonid Govorov (02.1945 hingga 03.1945).
Zuki Daud

**Zuki Daud**, atau nama sebenar **Mohd Zuki Bin Daud** (lahir 1 Oktober 1983), ialah seorang penyanyi, penulis lagu dan ahli perniagaan dari Terengganu, Malaysia. Beliau mula aktif dalam bidang nyanyian sejak di bangku sekolah rendah dan terus mengembangkan bakat dalam dunia muzik tempatan.

## Kerjaya
Zuki Daud memulakan minat menyanyi sejak kecil melalui penyertaan dalam pelbagai pertandingan nyanyian di peringkat sekolah dan daerah. Lagu pertamanya yang berjudul **"Semoga Bahagia"** memperkenalkan suaranya kepada khalayak awam dan membina asas pengikut muzik setia.

Pada tahun 2024, beliau melancarkan single terbaru bertajuk **"Kau Yang Tak Setia"**, sebuah lagu bergenre balada yang menyentuh tema cinta dan kecewa. Lagu ini mendapat sambutan positif di media sosial dan platform penstriman digital.

## Gaya Muzik
Zuki dikenali dengan suara merdu dan penyampaian yang penuh emosi, menjadikan lagu-lagunya menyentuh hati pendengar. Beliau cenderung kepada genre balada dan pop kontemporari.

## Diskografi
**Single**
* *Semoga Bahagia* (2022)
* *Kau Yang Tak Setia* (2024)

## Kehidupan Peribadi
Zuki berasal dari Ajil, Terengganu. Beliau dikurniakan dua orang anak, Muhammad Haikal Aiman Bin Mohd Zuki dan Siti Nurhaiddatul Syahfiqah Binti Mohd Zuki dengan pasangan terdahulu. Pada 05 OKT 2024 beliau berkahwin dengan Imi Suraya Binti Yaakop. Selain menyanyi, beliau turut terlibat dalam penulisan lirik, penghasilan lagu serta persembahan pentas secara langsung.

## Pautan Luar
* Instagram
* Spotify
* YouTube
* TikTok
* Facebook
Rumena Trifonova

**Rumena Georgieva Trifonova** (; 18 Mei 1944 - 22 Julai 2025) ialah seorang pelakon filem dan teater Bulgaria. Dia terkenal kerana memainkan watak guru Dilyanska dalam filem 1971 *Porcupines Are Born Without Bristles.*

## Rujukan
Hani Mahmassani

**Hani S. Mahmassani** (6 Januari 1956 - 15 Julai 2025) ialah seorang jurutera Lubnan-Amerika Syarikat yang merupakan Pengerusi Terhormat William A. Patterson dalam Pengangkutan di Northwestern University dan Direktori di Pusat Pengangkutan Universiti Northwestern (NUTC). Beliau secara meluas dianggap sebagai salah seorang tokoh paling berpengaruh dalam teori kejuruteraan pengangkutan moden.

## Rujukan
Barisan Kaukasus (Kesatuan Soviet)

**Barisan Caucasus** merupakan sebuah Barisan dalam Tentera Merah semasa Perang Dunia Kedua.

## Sejarah
Barisan Caucasus telah ditubuhkan pada 30 Disember 1941 daripada Barisan Transcaucasus. Panglima barisan sebelumnya, Leftenan Jeneral Dmitry Kozlov, meneruskan pemerintahan ke atas barisan ini. Ketua stafnya ialah Mejar Jeneral Fyodor Tolbukhin.

Ia terdiri daripada:
*Tentera Darat Ke-44 (Aleksei Pervushin dan Ivan Dashichev)
*Tentera Darat Ke-45 (Vasily Novikov)
*Tentera Darat Ke-46 (Alexander Khadeyev)
*Tentera Darat Ke-47 (Konstantin Baranov)
*Tentera Darat Ke-51 (Vladimir Lvov)

Diletakkan secara operasi di bawah barisan ini:
*Kawasan Pertahanan Sevastopol (yang sedang dikepung)
*Armada Laut Hitam
*Flotila Azov

Pasukan barisan ini telah melengkapkan Operasi Pendaratan Kerch–Feodosiya, yang bermula pada 25 Disember oleh Barisan Transcaucasus dan Armada Laut Hitam, dengan berjaya menubuhkan kedudukan di Crimea dan menolak kembali tentera Jerman yang mempertahankan.

Pada 28 Januari 1942, barisan ini dibahagikan semula, dengan Tentera Darat Ke-44, Ke-47 dan Ke-51 menjadi sebahagian daripada Barisan Krimea yang baru, manakala Tentera Darat Ke-45 dan Ke-46 diserap ke dalam Wilayah Tentera Transcaucasus yang ditubuhkan semula.

## Rujukan

### Petikan


### Bibliografi
Fendi Balas

**Fandi Mohammad** atau lebih dikenali **Fendi Balas** atau **Chef Fendi** merupakan seorang pelawak, pelakon, pengacara & chef selebriti Malaysia. Beliau merupakan bekas ahli kumpulan Balas yang dianggotai **[[Shuk Sahar]]**.

## Kehidupan awal
Fendi dilahirkan pada 27 November 1985 di Bukit Mertajam, Pulau Pinang. Beliau merupakan anak kedua daripada empat orang adik beradik.

## Filemografi
### Filem

### Drama

### Televisyen

## Rujukan

## Pautan luar
*
Barisan Ke-3 Baltik

**Barisan Ke-3 Baltik** () ialah sebuah Barisan dalam Tentera Merah semasa Perang Dunia Kedua. Ia ditubuhkan pada 21 April 1944 dan dibubarkan pada 16 Oktober tahun yang sama selepas beberapa siri kempen di negara-negara Baltik yang berakhir dengan penawanan Riga pada 13–15 Oktober 1944. Sepanjang 179 hari kewujudannya, Barisan Ke-3 Baltik telah mengalami 43,155 anggota terbunuh dan hilang serta 153,876 anggota yang cedera, sakit dan mengalami reput fros. Satu-satunya panglima Barisan Ke-3 Baltik ialah Ivan Maslennikov.

Markas Barisan Ke-3 Baltik dibentuk daripada bekas Tentera Darat Ke-20 yang telah dibubarkan, dan tentera darat medan yang diletakkan di bawah barisan ini diambil daripada sayap kiri (selatan) Barisan Leningrad. Operasi yang melibatkan Barisan Baltik Ke-3 termasuk Operasi Pskov-Ostrov dan Operasi Tartu. Selepas penawanan Riga, markas tinggi Soviet membubarkan Barisan Baltik Ke-3 sebagai ibu pejabat dan menyerahkan semula ketumbukannya kepada barisan lain.

## Rujukan dan sumber
Arfie Shah

**Ad Wafri Shaharuddin** atau lebih dikenali sebagai **Arfie Shah** (lahir 12 Jun 1993) ialah seorang pelakon, model dan pemuzik lelaki Malaysia. Beliau mula menceburi bidang seni sebagai salah seorang anggota kumpulan rege iaitu Budak Nakal Hujung Simpang (BNHS), beliau mula bergiat aktif dalam bidang lakonan sebagai pelakon tambahan, seterusnya sebagai pelakon pembantu dan utama dalam pelbagai drama TV dan filem.

## Kehidupan awal
Arfie dilahirkan pada 12 Jun 1993 di Kuala Lumpur dan merupakan anak kelima daripada enam orang adik-beradik. Beliau belajar bermain saksofon di International College of Music (ICOM).

## Kerjaya
Arfie memulakan karier lakonan sebagai pelakon tambahan di dalam sebuah filem suatu ketika dahulu. Selepas itu, beliau meminati dunia lakonan dan telah menghadiri pelbagai ujibakat. Arfie beliau mula berkecimpung dalam industri hiburan sebagai anggota kumpulan muzik rege Budak Nakal Hujung Simpang (BNHS), sebelum menceburi bidang lakonan. 

Beliau mula membuat penampilannya di kaca TV dan filem dengan membintangi beberapa buah drama TV dan filem seperti *[[Ku Akad Kau Dengan Bismillah]]* (2023), *[[Pemburu Rahsia]]* (2023), *[[Nuh & Nayla]]*  (2024), *[[X-Change]]* (2024) dan *Klepet* (2025).

Arfie membuat penampilan sulungnya di layar lebar menerusi filem *[[Impak Maksima 2]]* (2025) dimana beliau memegang watak utama iaitu Rudy.

## Diskografi
### Album
* *Labu* (2021)
* *Sadar* (2022)
* *Darsana* (2023)
* *Nakalnya Raya* (2024)
* *LIPAT* Ost. Klepet (2025)

## Filemografi

### Filem

### Drama

### Drama web

### Telefilem

## Anugerah dan percalonan

## Rujukan

## Pautan luar
* 
* 
*
Amane Shindou

ialah pelakon suara Jepun. Kini bekerja untuk HiBiKi Cast. Dia mengalih suara dalam anime *[[Bermuda Triangle: Colorful Pastrale]]*, *Rebirth* dan *[[BanG Dream!]].*

## Filemografi

### Anime
* 2019: *[[:en:Bermuda Triangle: Colorful Pastrale|Bermuda Triangle: Colorful Pastrale]]* sebagai Caro
* 2020: *Rebirth* sebagai Shūko Mino
* 2020–present: *[[:en:BanG Dream!|BanG Dream!]]* sebagai Mashiro Kurata
** 2020: *[[:en:BanG Dream! Girls Band Party! Pico|BanG Dream! Girls Band Party! Pico: Ohmori]]*
** 2021: *BanG Dream! Film Live 2nd Stage*
** 2021: *BanG Dream! Girls Band Party! Pico Fever!*
** 2022: *BanG Dream! Poppin'Dream!*
** 2022: *BanG Dream! Morfonication*
* 2020: *[[:en:Assault Lily|Assault Lily Bouquet]]* sebagai Akari Tamba
* 2021: *[[:en:D4DJ|D4DJ Petit Mix]]* sebagai Haruna Kasuga
* 2022: *[[:en:Life with an Ordinary Guy Who Reincarnated into a Total Fantasy Knockout|Life with an Ordinary Guy Who Reincarnated into a Total Fantasy Knockout]]* sebagai Ultina
* 2022: *[[:en:Cardfight!! Vanguard|Cardfight!! Vanguard will+Dress]]* sebagai Megumi Ōkura
* 2023: *[[:en:D4DJ|D4DJ All Mix]]* sebagai Haruna Kasuga
* 2025: *[[:en:The 100 Girlfriends Who Really, Really, Really, Really, Really Love You|The 100 Girlfriends Who Really, Really, Really, Really, Really Love You 2nd Season]]* sebagai Kurumi Haraga

### Permainan video

* *[[:en:Quiz RPG: The World of Mystic Wiz|Quiz RPG: The World of Mystic Wiz]]* sebagai Enigma Clover
* *[[:en:BanG Dream! Girls Band Party!|BanG Dream! Girls Band Party!]]* (2020) sebagai Mashiro Kurata
* *[[:en:D4DJ Groovy Mix|D4DJ Groovy Mix]]* (2020) sebagai Haruna Kasuga
* *[[:en:Magia Record|Magia Record]]* (2020) sebagai Mikage Yakumo
* *[[:en:Azur Lane|Azur Lane]]* (2023) sebagai HMS Hero (H99)
* *[[:en:Link! Like! Love Live!|Link! Like! Love Live!]]* (2024) sebagai Izumi Katsuragi

### Siri aksi-langsung
* *[[:en:Kamen Rider 555|Kamen Rider 555 20th Paradise Regained]]* (2024) sebagai Smart Lady

## Rujukan
Tata Punch

**Tata Punch** ialah kereta bandar silang ( segmen A) buatan Tata Motors Cars sejak tahun 2021. Ia diposisikan sebagai SUV paling kecil jenama tersebut, berada di bawah model Nexon,  Punch dibina pada platform ALFA-ARC yang dikongsi dengan hatchback Altroz.  

Manakala versi Kereta elektrik nya, Punch.ev telah diperkenalkan pada 5 Januari 2024. Model ini ditawarkan dalam dua varian: Punch.ev dan Punch.ev Long Range. Kedua-dua varian ditawarkan dalam lima trim iaitu: Smart, Smart+, Adventure, Empowered, dan Empowered+.

Tata Passenger Electric Mobility Ltd (TPEM), anak syarikat kepada Tata Motors dan peneraju revolusi kenderaan elektrik (EV) di India, telah melancarkan seni bina EV tulen pertama mereka. Punch.ev merupakan produk pertama yang dibina berasaskan seni bina EV tulen (Pure EV architecture) yang dikenali sebagai acti.ev – singkatan kepada *Advanced Connected Tech-Intelligent Electric Vehicle*. Seni bina ini akan menyokong pelbagai produk masa hadapan dalam portfolio TPEM.

## Keselamatan
Tata Punch  dilengkapi dengan pelbagai ciri keselamatan menyeluruh yang direka untuk meningkatkan perlindungan penumpang. Antara ciri-ciri tersebut termasuklah beg udara hadapan berkembar, Sistem Brek Anti-Kunci (ABS) dengan Pengagihan Kuasa Brek Elektronik (EBD), serta penyahkabut cermin belakang.

Kenderaan ini turut dilengkapi dengan sensor parkir belakang, kamera pandang belakang, dan sistem pemantauan tekanan tayar (TPMS). Sebagai tambahan, Tata Punch turut dipasang dengan sauhbaut ISOFIX untuk keselamatan tempat duduk kanak-kanak**.**

### NCAP Global

### Bharat NCAP
Pada 2024, Punch.ev untuk India menerima 5 bintang untuk penghuni dewasa dan 5 bintang untuk kanak-kanak kecil dari Bharat NCAP (sama dengan Global NCAP 2023, berdasarkan Latin NCAP 2016). 

## Rujukan
Tata Harrier EV

**Tata Harrier EV** (juga dieja sebagai Harrier.ev) ialah sebuah SUV Silang Kompak elektrik berkuasa bateri yang dikeluarkan oleh Tata Motors, dan telah dilancarkan di India pada 3 Jun 2025. Ia dibina berasaskan platform acti.ev Plus milik Tata dan dilengkapi dengan ciri-ciri seperti pacuan semua roda serta sistem bantuan pemandu lanjutan (ADAS). 

Harrier EV pertama kali diperkenalkan sebagai model konsep di Auto Expo 2023 dan kemudiannya dilancarkan dalam bentuk produksi pada tahun 2025. Walaupun berkongsi beberapa elemen reka bentuk dengan Tata Harrier versi enjin pembakaran dalaman, varian EV ini telah menerima pengubahsuaian pada platform bagi menampung sistem elektrifikasi.

Kenderaan ini ditawarkan dalam tiga varian standard — Adventure, Fearless, dan Empowered — serta satu Edisi Khas Stealth yang menampilkan gaya matte hitam eksklusif. Tempahan bagi Harrier EV telah dibuka pada Julai 2025. Ia bersaing dalam pasaran EV bersaiz sederhana di India bersama model-model SUV elektrik lain, termasuk Mahindra XEV 9e.

## Reka bentuk

### Luaran
Bahagian luaran menampilkan gril hadapan tertutup, lampu siang LED penuh lebar, rim aloi bersaiz 19 inci, dan lampu belakang LED bersambung. Edisi Stealth pula hadir dengan kemasan matte hitam yang eksklusif..  

### Dalaman
Bahagian dalaman Harrier EV menampilkan skema warna dwitona kelabu dan putih, tempat duduk berbalut kulit tiruan, serta bumbung suria panoramik. Ia dilengkapi dengan skrin infotainmen bersaiz 14.5 inci, kluster instrumen digital 12.25 inci, dan paparan pemandu digital 10.25 inci.

Ciri tambahan termasuk sistem kamera 540°, mod panggilan kenderaan (summon mode), kemas kini perisian over-the-air (OTA), dan perkhidmatan kereta bersambung melalui platform iRA milik Tata**.** 

## Powertrain dan Prestasi
Harrier EV ditawarkan dengan dua pilihan pek bateri LFP: 65 kWh dan 75 kWh. Menurut Tata, kenderaan ini mampu mencapai jarak sehingga 627 km (390 batu) berdasarkan kitar ujian MIDC India, serta pecutan 0–100 km/j dalam 6.3 saat melalui Mod Boost.Varian AWD (pacuan semua roda) dilengkapi dengan dua motor elektrik yang menghasilkan sehingga 390 bhp (291 kW; 395 PS) dan 504 Nm (372 lb⋅ft) tork. 

Pilihan pengecasan termasuk pengecasan pantas DC 120 kW, yang mampu mengecas dari 20% hingga 80% dalam masa 25 minit, serta pengecasan di rumah menggunakan AC 3.3 kW atau 7.2 kW.Harrier EV juga menyokong fungsi Pemindahan Kuasa Kenderaan ke Peranti (Vehicle-to-Load, V2L) dan Kenderaan ke Kenderaan (Vehicle-to-Vehicle, V2V).  

## Keselamatan dan ADAS
Harrier.ev untuk pasaran India telah menerima penarafan 5 Bintang dalam ujian keselamatan Bharat NCAP pada tahun 2025.. 

## Varian

* Adventure 
* Fearless
* Empowered
* Edisi Stealth 

## Rujukan
Barisan Ke-3 Belarusia

**Barisan Ke-3 Belarusia** () merupakan sebuah Barisan dalam Tentera Merah semasa Perang Dunia Kedua.

Barisan Ketiga Belarusia telah ditubuhkan pada 24 April 1944 daripada pasukan-pasukan yang sebelumnya tergolong dalam Barisan Barat. Sepanjang 381 hari pertempuran, barisan ini mencatatkan 166,838 korban, 9,292 hilang, dan 667,297 cedera, sakit atau mengalami reput fros semasa mara dari kawasan kira-kira 50 kilometer tenggara Vitebsk di Rusia ke Königsberg di Prusia Timur.

Operasi-operasi utama yang disertai oleh Barisan Ketiga Belarusia termasuk Operasi Bagration, Penyerangan Baltik, dan Penyerangan Prusia Timur. Walaupun mengalami kerugian besar, kemaraan barisan ini kebanyakannya berjaya, dengan salah satu kekalahan ketara berlaku dalam Operasi Gumbinnen pada Oktober 1944.

Barisan Ketiga Belarusia secara rasmi dibubarkan pada 15 Ogos 1945.

## Para panglima
*Kolonel Jeneral Ivan Chernyakhovsky [dinaikkan pangkat menjadi Jeneral penuh pada 26 Jun 1944] (April 1944 – Februari 1945)
*Marsyal Kesatuan Soviet Aleksandr Vasilevsky (Februari – April 1945)
*Jeneral Hovhannes Bagramyan (April – Ogos 1945)

## Rujukan dan sumber
Thrayodasi

**Trayodashi** ialah perkataan Sanskrit yang bermaksud "tiga belas", dan merupakan hari ketiga belas dalam separuh bulan lunar (Paksha) dalam kalendar Hindu. Setiap bulan mempunyai dua hari Trayodashi, iaitu hari ketiga belas dalam separuh bulan "cerah" (Shukla) dan separuh bulan "gelap" (Krishna). Oleh itu, Trayodashi berlaku pada hari ketiga belas dan kedua puluh lapan setiap bulan.

## Perayaan

* Dhanteras, juga dikenali sebagai Dhantrayodashi, ialah hari pertama perayaan Deepavali.  Ia berlaku pada Trayodashi pada bulan Ashvin .
* Mahavir Janma Kalyanak -Menurut teks Jain, Mahavira dilahirkan pada trayodashi separuh terang bulan pada bulan *Chaitra* pada tahun 599 BCE (Chaitra Sud 13).  

## Rujukan
Mahindra XUV300

**Mahindra XUV300** ialah sebuah SUV silang subkompak yang dihasilkan oleh pengeluar automotif India, Mahindra & Mahindra. Ia dibina berasaskan platform X100 yang turut digunakan oleh Bolero Neo, dan telah dipasarkan di India sejak Februari 2019. Mahindra meletakkan model ini dalam segmen yang sama dengan Bolero Neo (sebelum ini dikenali sebagai TUV300) bagi bersaing dengan model seperti Maruti Suzuki Vitara Brezza, Tata Nexon, dan Ford EcoSport.

Pada **11 September 2022**, Mahindra mengumumkan versi elektrik bagi model **XUV300**, yang dinamakan **XUV400** dengan nama kod **S210**. Model ini mengekalkan reka bentuk dan kelengkapan yang sama seperti versi enjin petrol. Ia dilengkapi dengan **pek bateri lithium-ion 39.4 kWh**, dengan jarak anggaran sejauh **456 km** berdasarkan ujian **ARAI**.

## Mahindra XUV400
Pada 11 September 2022, Mahindra mengumumkan versi elektrik bagi model XUV300, yang dinamakan XUV400 dengan nama kod S210. Model ini mengekalkan reka bentuk dan kelengkapan yang sama seperti versi enjin petrol. Ia dilengkapi dengan pek bateri lithium-ion 39.4 kWh, dengan jarak anggaran sejauh 456 km berdasarkan ujian ARAI. Motor elektriknya dipasang pada gandar hadapan, menghasilkan kuasa sebanyak 150 hp dan tork 310 Nm, membolehkan pecutan dari 0 hingga 60 mph dalam 8.1 saat. Kenderaan ini menerima pujian kerana prestasi dan kemudahan penggunaan, namun dikritik kerana kekurangan ciri premium dan rekaan dalaman yang kelihatan lapuk.

Model XUV400 telah melalui beberapa kemas kini, termasuk pelancaran versi terkini XUV400 Pro (kod: S237) pada tahun 2024. Pesaing utama model ini ialah Tata Nexon EV.

## Rujukan
Enchanted (filem)

***Enchanted*** ialah filem komedi romantis fantasi muzikal animasi aksi langsung Amerika 2007 yang diarahkan oleh Kevin Lima dan ditulis oleh Bill Kelly. Dihasilkan bersama oleh Walt Disney Pictures, Josephson Entertainment dan Right Coast Productions, filem ini dibintangi oleh Amy Adams, Patrick Dempsey, James Marsden, Timothy Spall, Idina Menzel dan Susan Sarandon, dengan Julie Andrews sebagai narator. Ia memfokuskan kepada seorang Disney Princess -bakal bernama Giselle, yang diasingkan daripada dunia animasinya ke dunia aksi langsung di kawasan metropolitan New York City, di mana dia jatuh cinta dengan seorang peguam perceraian.

Filem ini merupakan penghormatan dan parodi sendiri bagi ciri animasi Disney, membuat banyak rujukan kepada karya lepas melalui gabungan pembikinan filem aksi langsung, animasi tradisional dan imejan janaan komputer. Ia juga menandakan kembalinya animasi tradisional kepada filem ciri Disney selepas keputusan syarikat untuk beralih sepenuhnya kepada animasi komputer pada tahun 2004. Komposer Alan Menken dan penulis lirik Stephen Schwartz, yang telah menulis lagu untuk filem Disney sebelumnya, menulis dan menghasilkan lagu *Enchanted*, dan Menken juga mengarang skor filem itu. Urutan animasi dihasilkan di James Baxter Animation di Pasadena, manakala penggambaran segmen aksi langsung berlangsung di sekitar Bandar Raya New York.

*Enchanted* ditayangkan di Festival Filem London pada 20 Oktober 2007, dan ditayangkan secara meluas di Amerika Syarikat pada 21 November. Ia mendapat sambutan kritikal, menjadikan Adams sebagai wanita terkemuka, dan memperoleh lebih daripada $340 juta di seluruh dunia di box office.  Ia memenangi tiga Anugerah Saturnus, Filem Fantasi Terbaik, Pelakon Wanita Terbaik untuk Adams dan Muzik Terbaik untuk Menken. *Enchanted* juga menerima dua pencalonan di Anugerah Golden Globe ke-65 dan tiga pencalonan Lagu Asal Terbaik di Anugerah Akademi ke-80. Ini adalah filem Walt Disney Pictures pertama yang diedarkan di bawah sepanduk Walt Disney Studios Motion Pictures selepas Disney memecat jenama Buena Vista daripada bahagian pengedarannya.

Sekuel, *Disenchanted*, telah dikeluarkan di Disney+ pada 18 November 2022.

## Rujukan

## Pautan luar

* 
* 
* 
*